Here is a page extracted from Wikipedia that may contain CSS, HTML, and a lot of unformatted text.

Title: Republica Socialista Sovietica de Belarrusia
Content: A Republica Socialista Sovietica de Belarrusia (Беларуская Савецкая Сацыялістычная Рэспубліка) estió un d'os miembros establidors d'a Unión de Republicas Socialistas Sovieticas en 1922, chunto a la RSS de Ucraína, a la RSSF Transcaucasica y a la RSSF de Rusia. Tamién yera conoixida con o nombre de Rusia Blanca.

A capital d'a Republica yera Minsk. A RSS de Belarrusia fue creyata l'1 de chinero de 1919.

Historia 
Parti de l'Imperio Ruso antis d'a I Guerra Mundial, Belarrusia declaró a suya independencia o 25 de marzo de 1918, formando a Republica Nacional de Belarrusia. A republica tenió, de todas trazas, una curta vida, y o rechimen estió xerbigato dimpués d'a retirada alemana. En 1919 Belarrusia esdevinió a "Republica Socialista Sovietica de Belarrusia", y dentró en a Republica Socialista Sovietica de Belarrusia y Lituania. Dimpués d'a Guerra Polaco-Sovietica rematata en 1921, as tierras de Belarrusia quedoron dividitas entre Polonia y a RSS de Belarrusia, que estió miembro establidor d'a URSS en 1922.

En setiembre de 1939, dimpués d'a invasión de Polonia por o Tercer Reich en a Segunda Guerra Mundial, a Unión Sovietica s'anexionó a Belarrusia polaca (rechions de Volinia y Vilna) como resultato d'o Pacto Molotov-Ribbentrop.

Dimpués d'a II Guerra Mundial, a RSS de Belarrusia teneba voz en l'Asamblea Cheneral d'a ONU chunto a la Unión Sovietica y a la RSS de Ucraína, esdevenindo un d'os miembros establidors d'a ONU.

Dimpués d'o golpe d'estato d'agosto de 1991 en a URSS, o Soviet Supremo de Belarrusia declaró a independencia d'a URSS o 25 d'agosto de 1991. A republica cambeó o nombre por o de Republica de Belarrusia o 19 de setiembre de 1991. O 8 d'aviento de 1991 sinyó, chunto a Rusia y Ucraína, os Alcuerdos de Belavezha, que remplazoron a la URSS por a Comunidat d'Estatos Independients (CEI).

División administrativa 
A RSS de Belarrusia yera dividita en 6 oblast (u provincias) (datos d'o 1 de chinero de 1970, fuent: Gran Enciclopedia Sovietica).